Muistio

Pyörön koulun yhteisöllisen opiskeluhuoltoryhmän kokous

ma 25.11.2024 klo 14.00-15.00 Ylä-Pyörön auditorio

1. Ajankohtaisia asioita (järjestyssääntöjen päivittäminen ja kännykän käytön ohjeistus)

Todettiin, että järjestyssääntöjä on päivitetty yhteisöllisesti tänä syksynä. Sääntöjä on tarkasteltu koulun henkilökunnan, oppilaiden ja huoltajien kanssa (vanhempainyhdistyksen kokouksessa). Opetusjohtaja hyväksyy muutokset. Järjestyssäännöt löytyvät koulun sivuilta.

Kännykän käytön ohjeistus tarkentui syksyllä. Alku yläkoulussa oli lupaava, mutta nyt tilanne on luisunut hieman huonompaan suuntaan ja oppilailla on puhelimia herkemmin tunnilla käytössä. Ohjeistus kaipaa muistuttelua. Hyödyt puhelimen käytön rajoittamisesta on opettajien kokemusten mukaan merkittävät, vaikka varsinaisia tilastoja oppimistulosten paranemisesta ei ole.

1. Yhteisöllisen opiskeluhuollon toiminta ja vuosikello sekä arkiOHR käytänteet

Katsottiin yhdessä Yhteisöllisen opiskeluhuollon hankkeen video. Anne esitteli, yhteisöllistä opiskeluhuoltoa yleisesti ja mitä kaikkea se pitää sisällään. Pääpaino on ennaltaehkäisyssä. Pyörön koulussa isoja OHR-kokouksia pidetään kaksi lukuvuoden aikana, yksi syksyllä ja yksi keväällä. Lisäksi noin kerran kuukaudessa kokoontuu valmisteleva oppilashuoltoryhmä, johon kuuluu rehtori(t), erityisopettajia, opinto-ohjaaja, koulunuorisotyöntekijä, koulukuraattorit, koulupsykologi ja terveydenhoitajat. ArkiOHR:t kokoontunvat 1 kerran/lukuvuosi. Näissä käsitellään nimettömänä luokan kuulumisia, ilmiöitä ja kaverisuhteita. Tarvittaessa sovitaan jatkotoimista. ArkiOHR tapaamiseen osallistuu luokanopettaja/-ohjaaja, laaja-alainen erityisopettaja, opinto-ohjaaja, koulukuraattori ja terveydenhoitaja.

Lisättiin yhdessä koulun OHR-suunnitelman loppuun oppilaiden osallisuus ja vastuutehtävät luokassa, digiagentit, isommat oppilaat auttavat pienempiä, kuraattori Paulan ja Koulunuorisotyöntekijä Joonaksen kyselyt nimettöminä (kiusaamisen vastaisuus ja mihin aikuisten olisi hyvä kiinnittää huomiota) sekä yhteiset tapahtumat.

Anne näytti lisäksi, mistä koulun pedanet-sivuilta löytyy opiskeluhuollon sisällöt ja yhteystiedot.

1. Tunne- ja vuorovaikutustaitojen vahvistaminen sekä oppilaiden osallisuuden vahvistaminen (painopistealueena lv. 24-25)

Virpi Vainio ja Catherina Åsenbrygg esittelivät tunne- ja vuorovaikutustaitojen vahvistamisen-hanketta sekä sen sisältöjä ja keinoja koulussa. Nämä sisällöt ovat osa opetussuunnitelmaa ja kaikkien oppiaineiden opetusta. Kuopion kaupungilla on valmiina aiheen käsittelyyn vuosikello ja materiaalia oppitunneille. Materiaalit on koottu hankkeen nettisivuille. Aihetta käsitellään koulussa monella tavalla osana opetusta sekä MOK-aiheena. Yläkoulussa opettajia ja oppilaita on mm. osallistettu pohtimaan, mihin kannattaisi kiinnittää huomiota koulun arjessa.

1. Hyvinvointikyselyiden toteutus

Lukuvuoden aikana toteutetaan 1-2 kyselyä oppilaille. Alakoululla omat kyselyt, yläkoulussa omat. Ala- ja yläkoulussa hieman erilaiset kysymykset kohderyhmä huomioiden. Kyselyt on laadittu valmistelevassa opiskeluhuoltoryhmässä. Kyselyt toteutetaan luokittain tai luokkatasoittain nimettömänä. Tuloksia hyödynnetään luokan tai luokkatason ilmiöiden pohtimisessa oppilashuollossa esim. arkiOHR-tapaamisissa. Luokkakohtaisten kyselyjen tulokset näkyvät luokanohjaajalle sekä laaja-alaiselle erityisopettajalle. Tänä syksynä on toteutettu luokkakohtaiset kyselyt. Keväällä mahdollisesti kyselyt luokkatasoittain.

1. Muut asiat

Seuraava kokous 28.4.2025

Osallistujat

Outi Karikoski, rehtori

Anne Peltola-Juvonen, apulaisrehtori (kokouksen puheenjohtaja)

Antti Mikkonen, Ylä-Pyörön apulaisjohtaja

Ritva Katainen, Ala-Pyörön apulaisjohtaja

Anja Siltakoski, Pitkälahden koulun apulaisjohtaja

Kouluterveydenhoitaja Jenni Korhonen

Kouluterveydenhoitaja Elli Tuononen

Koulupsykologi Tytti Ryynänen (1-6 luokat)

Paula Määttä, koulukuraattori

Emma Hirvelä, koulukuraattori

Alakoulun edustus, kaksi 6. luokan oppilasta

Ulla Valén, opinto-ohjaaja, oppilashuoltoryhmän koordinaattori (muistio)

erityisopettajien edustus Ulla Tengvall, tukioppilasohjaaja

alakoulun laaja-alainen erityisopettaja, Catherina Åsenbrygg

Riikka Ryhänen psykiatrinen sairaanhoitaja

Vanhempainyhdistyksen edustaja Jarmo Ahonen

Laura Kuusela, Ala-Pyörön oppilaskunnan ohjaava

Tunne ja vuorovaikutus koordinaattorit, Catherina Åsenbryggja Virpi Vainio